Xog Uruurinta REALD

**Waa maxay macnaha REALD?**

REALD waa oraah u taagan **i**sir, **q**owmiyad, **l**uuqad, **i**yo **n**aafonimo. Oregon waxay ansixisay sharci uga baahan bixiyeyaasha daryeelka caafimaadka inay bukaannada weydiiyaan macluumaadka REALD xilliga booqashooyinka daryeelka caafimaadka lagu jiro hal mar sannadkii. Kadib waxay xogtan la wadaagaan Maamulka Caafimaadka Oregon (OHA). Shuruuddani waxay ka caawisaa saraakiisha caafimaadka dadwaynaha inay fahmaan cidda ay saamaynta ugu badan ku leedahay kala duwanaanshaha helitaanka daryeelka caafimaadka, si ay si wanaagsan ugu maalgeliyaan oo ay ugu adeegaan bulshooyinka ay saamaynta ugu badan ku leedahay. OHA waxay la shaqaysay bulshooyinka Oregon ee aan caddaanka ahayn markay soo saaraysay shuruuddan.

**Waa maxay sababta la isku weydiinayo**

Jawaabaha aad ka bixiso su'aalaha REALD waxay ka caawin doonaan saraakiisha caafimaadka dadwaynaha inay fahmaan cidda ay sida ugu badan u saameeyeen natiijooyinka caafimaadka ee xun, sida hargabka ama sokorowga, tusaale ahaan, si ay u qorsheeyaan sida ugu wanaagsan ee loola shaqeeyo bulshooyinka ay saamaynta ku leedahay. Tusaale ahaan, haddii xogta REALD ay muujiso in hal koox oo dad ah ay qabaan kiisas badan oo hargab ah, gobolku wuxuu qorsheyn karaa in kooxdaasi ay u helaan dhaqaale badan si ay wax uga qabtaan oo ay u daaweeyaan jirr-ada(ooyinka).

**Waa inaad go’aan ka gaarto**

Adiga ayay kugu xiran tahay inaad ka jawaabto su'aalaha REALD iyo in kale. Inkastoo daryeel-bixiyahaaga looga baahan yahay inuu ku weydiiyo su'aalaha REALD oo dhan, kuma qasbanid inaad ka jawaabto dhammaantood. Wixii su'aalo ah oo aadan rabin inaad ka jawaabto, waxaad dooran kartaa “Marabo inaan ka jawaabo.” OHA waxay rajaynaysaa inaad ka jawaabi doonto su'aalahan, si ay si wanaagsan idinkugu adeegto adiga iyo dhammaan reer Oregon.

**Sidee ayaan u ilaalinaa xogtaada?**

Waxaan rabnaa in qof walba uu dareemo ammaan markuu ka jawaabayo su'aalaha REALD. Macluumaadkaaga si adag ayaa loo asturayaa waxaana loola dhaqmi doonaa sidii diiwaanka caafimaadka dadweynaha oo asturan. Maamulka OHA kuma soo daro macluumaadka gaarka ah, sida magaca ama taariikhda dhalashada, warbixinnada ay u diraan hay’adaha ama wakaaladaha dawladeed sida Xarumaha Xakamaynta iyo Kahortagga Cudurrada.

**Xogta REALD iyo faaiidooyinka laga helo gobolkaaga**

Inaad nala wadaagto xogtaada REALD wax saameyn ah kuma yeelan doonto faaiidooyinka aad ka hesho gobolka, sida SNAP ama Oregon Health Plan/CAWEM. Tan ayaa ka dhigan in macluumaadkaaga aan **lala** wadaagi doonin hay’adaha kale, sida saraakiisha socdaalka.

Waxaad ku heli kartaa dukumintigaan luuqado kale, daabacaad ballaaran, farta indhoolayaasha ama qaabka aad jeceshahay. Kala xiriir Xafiiska Xaqsoorka & Kaqeybgalinta (Office of Equity & Inclusion) lambarka 1-844-882-7889 ama iimaylka OHAREALD.Questions@dhsoha.state.or.us. Waxaan aqbalnaa dhammaan wicitaanada gudbinta ah ama waxaad wici kartaa 711.

Ka ogow wax badan oo ku saabsan REALD barta bit.ly/oha-reald

OHA 3585 (4/23)